CELEX: 62007CJ0283
Language: lt
Date: 2008-12-22
Title: 2008 m. gruodžio 22 d. Teisingumo Teismo (aštuntoji kolegija) sprendimas.#Europos Bendrijų Komisija prieš Italijos Respubliką.#Valstybės įsipareigojimų neįvykdymas - Direktyva 75/442/EEB - 1 straipsnis - "Atliekų" sąvoka - Laužas, skirtas naudoti juodosios metalurgijos veikloje - Iš aukštos kokybės atliekų gautas kuras - Neteisingas perkėlimas.#Byla C-283/07.

2008 m. gruodžio 22 d. Teisingumo Teismo (aštuntoji kolegija) sprendimas Komisija prieš Italiją
      (Byla C‑283/07)
      „Valstybės įsipareigojimų neįvykdymas – Direktyva 75/442/EEB – 1 straipsnis – „Atliekų“ sąvoka – Laužas, skirtas naudoti juodosios metalurgijos veikloje – Iš aukštos kokybės atliekų gautas kuras – Neteisingas perkėlimas“
      1.                     Ieškinys dėl įsipareigojimų neįvykdymo – Ginčo dalykas – Nustatymas per ikiteisminę procedūrą – Kaltinimų patikslinimas po
            pagrįstos nuomonės pateikimo dėl nacionalinės teisės aktų pakeitimo – Priimtinumas (EB 226 straipsnis) (žr. 21–24 punktus)
      2.                     Ieškinys dėl įsipareigojimų neįvykdymo – Komisijos teisė pareikšti ieškinį – Terminas pasinaudoti šia teise – Nebuvimas –
            Išimtis – Pernelyg ilga ikiteisminė procedūra, daranti žalą teisei į gynybą – Įrodinėjimo pareiga (EB 226 straipsnis) (žr. 26–27 punktus)
      3.                     Valstybės narės – Įsipareigojimai – Komisijai patikėta priežiūros užduotis – Valstybių narių pareiga – Bendradarbiavimas vykdant
            tyrimą dėl valstybės įsipareigojimų neįvykdymo (EB 10 ir 226 straipsniai) (žr. 28–29 punktus)
      4.                     Institucijų aktai – Direktyvos – Valstybių narių atliekamas įgyvendinimas – Direktyvos perkėlimas nesiėmus teisės aktų leidybos
            veiksmų – Sąlygos (EB 249 straipsnio 3 pastraipa) (žr. 32–33 punktus)
      5.                     Aplinka – Atliekos – Direktyva 75/442 – „Atliekų sąvoka“ – Medžiaga, kuri šalinama – Vertinimo kriterijai (EB 174 straipsnio
            2 dalis; Tarybos direktyvos 75/442, iš dalies pakeistos Direktyva 91/156, 1 straipsnio a dalis ir I priedas) (žr. 40–48 punktus)
      6.                     Aplinka – Atliekos – Direktyva 75/442 – Taikymo sritis – Valstybių narių teisė apibrėžti įvairias atliekų kategorijas – Ribos
            (EB 174 straipsnis; Tarybos direktyva 75/442, iš dalies pakeistos Direktyva 91/156, 1 straipsnio a dalis ir 2 straipsnio 1 dalis)
            (žr. 49–53 ir 59–67 punktus)
      Dalykas
      
         
               Valstybės įsipareigojimų neįvykdymas – 1975 m. liepos 15 d. Tarybos direktyvos 75/442 dėl atliekų (OL L 194, p. 39; 2004 m.
                  specialusis leidimas lietuvių k. 15 sk., 1 t., p. 23), iš dalies pakeistos 1991 m. kovo 18 d. Tarybos direktyva (OL L 78,
                  p. 32; 2004 m. specialusis leidimas lietuvių k., 15 sk., 2 t., p. 3), 1 straipsnio a punkto pažeidimas – Iš atliekų (RDF:
                  refuse-derived fuel) ir metalo, skirtų naudoti juodosios metalurgijos ir metalurgijos veikloje, gautas kuras – Pašalinimas
                  iš direktyvą perkeliančio nacionalinio įstatymo taikymo srities.
               
            Rezoliucinė dalis
      
         
                  1.
               
               
                  
               
               
                  	Priėmusi ir palikusi galioti šias nuostatas:
               
            –        2004 m. gruodžio 15 d. Įstatymo Nr. 308 dėl įgaliojimų pakeisti, koordinuoti ir papildyti teisės aktus aplinkos apsaugos srityje
         ir tiesioginio taikymo priemones suteikimo vyriausybei 1 straipsnio 25–27 dalis ir 29 straipsnio a punktą bei
      
      –        2004 m. gruodžio 15 d. Įstatymo Nr. 308 1 straipsnio 29 dalies b punktą bei 2006 m. balandžio 3 d. Įstatyminio dekreto Nr. 152,
         nustatančio normas aplinkos apsaugos srityje 183 straipsnio 1 dalies s punktą ir 229 straipsnio 2 dalį,
      
      pagal kuriuos atitinkamai tam tikras laužas, skirtas naudoti juodosios metalurgijos ir metalurgijos veikloje, bei iš aukštos
         kokybės atliekų gautas kuras (RDF: refuse-derived fuel) a priori pašalinami iš Italijos įstatymo dėl atliekų, perkeliančio 1975 m. liepos 15 d. Tarybos direktyvą 75/442/EEB dėl atliekų,
         iš dalies pakeistą 1991 m. kovo 18 d. Tarybos direktyva 91/156/EEB, į nacionalinę teisę, taikymo srities, Italijos Respublika
         neįvykdė įsipareigojimų pagal šios direktyvos 1 straipsnio a punktą.
      
      
         
                  2.
               
               
                  
               
               
                  	Priteisti iš Italijos Respublikos bylinėjimosi išlaidas.